पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में रेड अलर्ट जन अनुशासन पखवाडे़ के तहत दूसरे दिन मंगलवार को भी पुलिस ने सख्ती दिखाई। जगह जगह बैरिकेडिंग कर बेवजह आने जाने वाले 230 लोगों को पकड़ कर क्वारेंटाइन कराया। इस दौरान 132 वाहन भी जब्त किए। इस दौरान पुलिस ने कोरोना गाइड लाइन उल्लंघन के चालान भी बनाए। हालाकि अन्य दिनों के मुकाबले वाहन चालकों की संख्या सड़कों पर कम ही नजर आई।
हॉस्पिटल, बस स्टैंड व रेलवे स्टेशन से आने जाने के नाम पर लोगों की आवाजाही हुई, लेकिन पुलिस की ओर से इनसे भी कड़ी पूछताछ करके ही जाने दिया जा रहा है। अजमेर के वैशाली नगर, गंज, आनासागर लिंक रोड, रामगंज, आदर्श नगर, परबतपुरा, मदार गेट, गांधी भवन चौराहा आदि जगहों पर पुलिस की चैकिंग जारी है। जगह-जगह बैरिकेडिंग लगाकर पुलिस दलाें ने आने-जाने वाले लाेगाें की तसदीक़ की।
गौरतलब है कि अजमेर शहर भर में पुलिस ने साेमवार काे 137 वाहन जब्त किए और करीब 113 से ज्यादा लाेगाें काे पकड़ कर क्वारेंटाइन कराया। इनके आरटीपीसीआर टेस्ट करवाए जा रहे हैं और रिपोर्ट निगेटिव आने पर ही छोड़ा जाएगा।
सुबह दिखी चहल पहल, बाद में सन्नाटा
सुबह 6 बजे से 11 बजे तक लोगों की चहल पहल देखी गई। जरूरत के सामानों की खुली दुकानों पर लोगों ने ख़रीददारी की। इस दौरान भी पुलिस ने सोशल डिस्टेंसिंग व मास्क नहीं होने के चालान किए और जुर्माना वसूला।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn